19. 5. 89 Επίσημη Εφημερίδα των Ευρωπαϊκών Κοινοτήτων Αριθ. C 124/5 
II 
(Προπαρασκευαστικές πράξεις) 
ΕΠΙΤΡΟΠΗ 
Πρόταση οδηγίας του Συμβουλίου σχετικά με τη διαφήμιση προϊόντων καπνού μέσω του τύπου και με 
αφίσες 
COM(89) 163 τελικό/2 — SYN 194 
(Υποβληθείσα από την Επιτροπή στις 7 Απριλίου 1989) 
(89/C 124/05) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 100Α, 
την πρόταση της Επιτροπής, 
Σε συνεργασία με το Ευρωπαϊκό Κοινοβούλιο, 
Έχοντας υπόψη τη γνώμη της Οικονομικής και Κοινωνικής 
Επιτροπής, 
Εκτιμώντας: 
ότι υφίστανται διαφορές μεταξύ των νομοθετικών, κανονι­
στικών και διοικητικών διατάξεων των κρατών μελών σχε­
τικά με τη διαφήμιση προϊόντων καπνού μέσω του τύπου 
και με αφίσες- ότι η διαφήμιση με τα μέσα αυτά υπερβαίνει 
τα σύνορα των κρατών μελών ότι οι διαφορές αυτές είναι 
σε θέση να δημιουργήσουν εμπόδια στις συναλλαγές και 
στρεβλώσεις στον ανταγωνισμό και να αποτελέσουν έτσι 
εμπόδιο στην εγκαθίδρυση και τη λειτουργία της εσωτε­
ρικής αγοράς-
ότι πρέπει να περιοριστούν τα εμπόδια αυτά και για το 
σκοπό αυτό να εναρμονιστούν οι κανόνες σχετικά με τη 
διαφήμιση προϊόντων καπνού με τα προαναφερθέντα μέσα, 
αφήνοντας στα κράτη μέλη τη δυνατότητα να ορίσουν υπό 
ορισμένες προϋποθέσεις, τις απαιτήσεις που κρίνουν απα­
ραίτητες για την προστασία της υγείας των ατόμων 
ότι οι κανόνες αυτοί πρέπει να λαμβάνουν δεόντως υπόψη 
την προστασία της υγείας των ατόμων, και ιδίως των νέων 
ότι το Ευρωπαϊκό Συμβούλιο του Μιλάνου, στις 28 και 29 
Ιουνίου 1985, υπογράμμισε τη σημασία της προώθησης ενός 
ευρωπαϊκού προγράμματος δράσης κατά του καρκίνου-
ότι το Συμβούλιο και οι εκπρόσωποι των κυβερνήσεων των 
κρατών μελών που συνήλθαν στο πλαίσιο του Συμβουλίου, 
στο ψήφισμα τους της 7ης Ιουλίου 1986 για το πρόγραμμα 
δράσης των Ευρωπαϊκών Κοινοτήτων κατά του καρ­
κίνου ('), όρισαν ότι το πρόγραμμα αυτό θα πρέπει να συμ­
βάλει στη βελτίωση της υγείας και της ποιότητας ζωής των 
πολιτών της Κοινότητας, μειώνοντας τον αριθμό των περι-
(') ΕΕ αριθ. C 184 της 23. 7. 1986, σ. 19. πτώσεων καρκίνου, και ότι, για το σκοπό αυτό, θεώρησαν 
ότι η καταπολέμηση του καπνίσματος αποτελεί προτεραιό­
τητα-
ότι η αναγραφή προειδοποίησης στο σχετικό χώρο του 
εντύπου και των αφισών που χρησιμοποιούνται για τη δια­
φήμιση των προϊόντων καπνού, σχετικά με τους κινδύνους 
που ενέχει η χρησιμοποίηση των προϊόντων αυτών για την 
υγεία, είναι σημαντική για την προστασία των ατόμων 
ότι πρέπει να απαγορευθούν όλες οι μορφές έμμεσης διαφή­
μισης, οι οποίες μολονότι δεν αναφέρουν άμεσα το προϊόν 
καπνού, επιδιώκουν την προώθηση προϊόντων καπνού χρη­
σιμοποιώντας σήματα, σύμβολα και άλλα διακριτικά στοι­
χεία-προϊόντων καπνού: 
ότι οι ειδικές διατάξεις πρέπει να εξασφαλίζουν την προ­
στασία των νέων από τη διαφήμιση προϊόντων καπνού, 
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ: 
Άρθρο 1 
Κατά την έννοια της παρούσας οδηγίας, νοούνται ως προϊ­
όντα καπνού τα προϊόντα που προορίζονται για κάπνισμα, 
μύζηση, εισρόφηση ή μάσημα, εφόσον αποτελούνται, έστω 
και εν μέρει από καπνό. 
Άρθρο 2 
1. Η διαφήμιση τσιγάρων μέσω του τύπου και με αφίσες 
πρέπει να φέρει ειδικές προειδοποιήσεις που εναλλάσσονται 
σύμφωνα με τους ακόλουθους κανόνες: 
— κάθε κράτος μέλος καταρτίζει κατάλογο προειδοποιή­
σεων βάσει των προειδοποιήσεων που περιλαμβάνονται 
στο παράρτημα, 
— οι ειδικές προειδοποιήσεις που επιλέγονται πρέπει να 
έρχονται σε αντίθεση με το φόντο του διαφημιστικού 
χώρου και κατά τρόπο ώστε να εξασφαλίζεται ότι όλες 
οι προειδοποιήσεις εμφανίζονται με την ίδια συχνότητα, 
με αποκλίσεις που μπορούν να κυμαίνονται στο 5 ο/ο. 
2. Η διαφήμιση μέσω του τύπου και με αφίσες προϊόντων 
καπνού εκτός από τα τσιγάρα πρέπει να περιλαμβάνει τη 
γενική προειδοποίηση «Βλάπτει σοβαρά την υγεία». 
Αριθ. C 124/6 Επίσημη Εφημερίδα των Ευρωπαϊκών Κοινοτήτων 19. 5. 89 
3. Τα κράτη μέλη μπορούν να προβλέψουν ότι οι προειδο­
ποιήσεις που αναφέρονται στις παραγράφους 1 και 2 πρέπει 
να κάνουν μνεία της αρχής που προβαίνει στις σχετικές 
συστάσεις. 
4. Το κείμενο των προειδοποιήσεων που αναφέρονται 
στις παραγράφους 1 και 2 καλύπτει τουλάχιστον το 10 °/ο 
της συνολικής επιφάνειας του διαφημιστικού χώρου, εκτός 
από την ενδεχόμενη μνεία της αρχής που αναφέρεται στην 
παράγραφο 3. Το ελάχιστο αυτό ποσοστό ανέρχεται στο 
15 °/ο όταν η προειδοποίηση συντάσσεται σε δύο επίσημες 
γλώσσες και στο 20 °/ο όταν συντάσσεται σε τρεις γλώσσες 
ή περισσότερες. 
Άρ$ρο 3 
1. Το περιεχόμενο του διαφημιστικού μηνύματος στις 
διαφημίσεις μέσω του τύπου και με αφίσες περιορίζεται 
μόνο στην παρουσίαση της συσκευασίας του προϊόντος 
καπνού καθώς ενδεχομένως και στα χαρακτηριστικά στοι-
1 ία του προϊόντος. 
Απαγορεύεται κάθε διαφήμιση μέσω του τύπου και με 
αφίσες, η οποία μολονότι δεν αναφέρει το προϊόν καπνού, 
χρησιμοποιεί σήμα, σύμβολο ή άλλο διακριτικό στοιχείο, 
που χρησιμοποιείται κυρίως για προϊόντα καπνού. 
Άρ$ρο 4 
Τα κράτη μέλη απαγορεύουν οποιαδήποτε μορφή διαφή­
μισης προϊόντων καπνού στα έντυπα που απευθύνονται 
κυρίως σε πρόσωπα ηλικίας κάτω των 18 ετών. Άρφρο 5 
1. Τα κράτη μέλη δεν μπορούν, για λόγους διαφήμισης 
προϊόντων καπνού, να απαγορεύσουν ή να περιορίσουν την 
εμπορία εφημερίδων, περιοδικών και λοιπών συναφών εκδό­
σεων καθώς και αφισών που είναι σύμφωνες με την 
παρούσα οδηγία. 
2. Οι διατάξεις της παρούσας οδηγίας δεν θίγουν τη 
δυνατότητα των κρατών μελών να ορίσουν, τηρώντας τους 
όρους της συνθήκης, τις απαιτήσεις που κρίνουν απαραί­
τητες για την προστασία της υγείας των ατόμων στον τομέα 
της διαφήμισης προϊόντων καπνού, εφόσον τούτο δεν συνε­
πάγεται τροποποιήσεις του περιεχομένου και της μορφής 
των προειδοποιήσεων όπως προβλέπονται στην παρούσα 
οδηγία. 
Άρΰρο 6 
1. Τα κράτη μέλη θεσπίζουν τις απαραίτητες νομοθετικές, 
κανονιστικές και διοικητικές διατάξεις για να συμμορ­
φωθούν με την παρούσα οδηγία το αργότερο μέχρι τις 
31 Δεκεμβρίου 1991, και ενημερώνουν αμέσως την Επι­
τροπή σχετικά. 
Οι διατάξεις που θεσπίζονται δυνάμει του πρώτου εδαφίου 
παραπέμπουν ρητά στην παρούσα οδηγία. 
2. Τα κράτη μέλη ανακοινώνουν στην Επιτροπή τις δια­
τάξεις εσωτερικού δικαίου που θεσπίζουν στον τομέα που 
διέπεται από την παρούσα οδηγία. 
Άρ$ρο 7 
Η παρούσα οδηγία απευθύνεται στα κράτη μέλη. 
ΠΑΡΑΡΤΗΜΑ 
ΚΑΤΑΛΟΓΟΣ ΤΟΝ ΠΡΟΕΙΔΟΠΟΙΗΣΕΩΝ ΠΟΥ ΑΝΑΦΕΡΟΝΤΑΙ ΣΤΟ ΑΡΘΡΟ 2 ΠΑΡΑΓΡΑΦΟΣ 1 
α) Προειδοποιήσεις που περιλαμβάνονται υποχρεωτικά στους καταλόγους που καταρτίζουν τα κράτη μέλη: 
1. Το κάπνισμα προκαλεί καρκίνο. 
2. Το κάπνισμα προκαλεί καρδιοαγγειακές παθήσεις. 
6) Προειδοποιήσεις μεταξύ των οποίων τα κράτη μέλη μπορούν να επιλέξουν: 
1. Το κάπνισμα προκαλεί θανάσιμες ασθένειες. 
2. Το κάπνισμα σκοτώνει. 
3. Έγκυες: το κάπνισμα βλάπτει την υγεία του παιδιού σας. 
4. Προστατέψτε τα παιδιά από τον καπνό. 
5. Το κάπνισμα βλάπτει τους γύρω σας. 
6. Σταματώντας το κάπνισμα, περιορίζετε τους κινδύνους σοβαρών ασθενειών. 
7. Το κάπνισμα προκαλεί καρκίνο, χρόνια βρογχίτιδα και άλλες παθήσεις των πνευμόνων. 
8. Περισσότερα από ... άτομα πεθαίνουν κάθε χρόνο στ ... (όνομα της χώρας) από καρκίνο του πνεύμονα. 
9. Κάθε χρόνο, ... (εθνικότητα) πεθαίνουν σε τροχαία δυστυχήματα. ... φορές περισσότεροι πεθαίνουν από 
το κάπνισμα. 
10. Οι καπνιστές πεθαίνουν νωρίτερα. 
11. Πα να έχετε καλή υγεία, μην καπνίζετε. 
12. Εξοικονομήστε χρήματα: κόψτε το τσιγάρο.